Tiesas priekšsēdētāja 2012. gada 14. jūnija rīkojums –
Qualitest FZE/Padome
(lieta C-644/11 P(R))
Apelācija – Pagaidu noregulējums – Pieteikums par pagaidu pasākumu noteikšanu – Ierobežojuši pasākumi pret Irānas Islāma Republiku – Prasītājas iekļaušana to personu un vienību sarakstā, uz kurām attiecas līdzekļu un saimniecisko resursu iesaldēšana – Steidzamības neesamība
1.                     Pagaidu noregulējums – Piemērošanas apturēšana – Noteikšanas nosacījumi – Pasākumi līdzekļu vai saimniecisko resursu iesaldēšanai –
Iesaldēšanas mērķa un nepieciešamības nodrošināt tās lietderīgo iedarbību ņemšana vērā – Piederības grupas finanšu atbalsta,
kas sniegts, lai nodrošinātu uzņēmuma pastāvēšanu, nenoteicošs raksturs, jo tas ir paredzams vienīgi lēmumā par līdzekļu iesaldēšanu
noteiktajās robežās (LESD 278. un 279. pants; Tiesas Reglamenta 83. panta 2. punkts; Padomes Regula Nr. 961/2010; Padomes
Lēmums 2010/413) (sal. ar 39.–46., 65. un 66. punktu)
2.                     Pagaidu noregulējums – Piemērošanas apturēšana – Noteikšanas nosacījumi – Būtisks un neatgriezenisks kaitējums – Pasākumi
līdzekļu vai saimniecisko resursu iesaldēšanai – Kaitējums, kas nav pierādīts, jo nav izmantota lēmumā par līdzekļu iesaldēšanu
paredzētā iespēja lūgt atbloķēšanas atļaujas (LESD 278. un 279. pants; Tiesas Reglamenta 83. panta 2. punkts) (sal. ar 54. un
55. punktu)
3.                     Pagaidu noregulējums – Piemērošanas apturēšana – Pagaidu pasākumi – Noteikšanas nosacījumi – “Fumus boni juris” – Steidzamība –
Būtisks un neatgriezenisks kaitējums – Kumulatīvs raksturs – Pagaidu noregulējuma tiesneša rīcības brīvība (LESD 278. un 279. pants;
Tiesas Reglamenta 83. panta 2. punkts) (sal. ar 61.–63. punktu)
4.                     Pagaidu noregulējums – Piemērošanas apturēšana – Noteikšanas nosacījumi – Pasākumi līdzekļu vai saimniecisko resursu iesaldēšanai –
Visu attiecīgo interešu izsvēršana – Risks neitralizēt lēmuma pēc būtības sekas (LESD 278. un 279. pants; Tiesas Reglamenta
83. panta 2. punkts) (sal. ar 72., 73. un 77. punktu)
Priekšmets
Saistībā ar pagaidu noregulējumu iesniegta apelācijas sūdzība par Vispārējās tiesas pagaidu noregulējuma tiesneša 2011. gada
3. oktobra rīkojumu lietā T-421/11 R
Qualitest FZE
/Padome noraidīt pieteikumu, lai tiktu apturēts piemērot Padomes 2011. gada 23. maija Īstenošanas regulu (ES) Nr. 503/2011,
ar kuru īsteno Regulu (ES) Nr. 961/2010, ar ko paredz ierobežojošus pasākumus pret Irānu (OV L 136, 26. lpp.), kā arī Padomes
2011. gada 23. maija Lēmumu 2011/299/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
(OV L 136, 65. lpp.), ciktāl ar minētajiem tiesību aktiem tiek iesaldēti līdzekļi un saimnieciskie resursi
Rezolutīvā daļa:
1)
pagaidu noregulējuma tiesneša, kas aizstāj Eiropas Savienības Vispārējās tiesas priekšsēdētāju, 2011. gada 3. oktobra rīkojumu
lietā T-421/11 P Qualitest FZE/Padome atcelt, jo šajā rīkojumā pagaidu noregulējuma tiesnesis ir izvērtējis Qualitest FZE
apgalvoto finanšu kaitējumu vienīgi saistībā ar grupas, kurā tā ietilpst, vai tās vienīga akcionāra kapacitāti to atbalstīt
finansiāli un nodrošināt tās dzīvotspēju līdz tiesvedības pēc būtības pabeigšanai;
2)
pārējā daļā apelācijas sūdzību noraidīt;
3)
pieteikumu par pagaidu noregulējumu noraidīt;
4)
Qualitest FZE un Eiropas Savienības Padome sedz savus tiesāšanās izdevumus pašas.